Интегративна настава

Тема: Линије

Циљ: Богаћење кретних активности прескакањем вијаче и путем игре Лимбоденс; коришћење линија за приказивање путања кретања; цртање и именовање правих и кривих линија, отворених и затворених, таласастих, спиралних, степенастих; подстицање запажања и усменог изражавања ученика; укључивање у различите активности, подстицање уредности и прецизности у раду; развијање пажње, финоће и креативности у раду.

Наставни предмет: Математика(линије-отворене и затворене, праве и криве)

Развијање способности препознавања и разликовања, моделима и сликама, шта је у природи право, а шта криво; уочавање, разликовање и цртање правих и кривих линија, отворених и затворених линија; правилно коришћење термина права линија и крива линија, отворена и затворена линија.

Наставни предмет:Ликовна култура: Линије(омогућити ученицима да опажају и различитим линијама сликају, развијање културе рада и подстицање смисла за стваралаштво.

Физичко и здравствено васпитање(Игре-Прескакање вијаче и Лимбоденс)

Проширивање кретног искуства; развијање снаге мишића ногу и издржљивости; задовољавање основних дечијих потреба за кретањем и игром; навикавање на дисциплину која је неопходна за реализацију часа; развијање позитивних међусобних односа.

Наставни облици: групни, индивидуални, фронтални, у пару.

Наставне методе и технике: меморијска техника, кооперативна, стваралачка.

Корелација: Грађанско васпитање, Свет око нас.

Потребан материјал и помагала: шаблони охо лепак, мушеме, бојице, вијаче, лопта, припремљени задаци.

Исходи

Ученик зна:

Да зна да разликује и именује криву и праву линију, отворену и затворену;

Да зна да се праве линије могу цртати само уз помоћ лењира;да сарађује у паровима и користи лењир; да представља линијом облике у простору; да глуми; да креира; да испољава позитиван став према физичком вежбању; да се доказује кроз физичко вежбање; да изводи кретне задатке; да испољава заинтересованост за сликање.

Активности ученика: Ученици су при раду откривали, посматрали, помагали, резоновали, глумили, практично радили.

Улога наставника је била да даје упутства, поставља питања, објашњава, усмерава, подстиче, анализира, организује, сумира.

Активности

Деца изводе представу:,, О линијама“

Линија Правица: Добар дан, ђаци! Како сте?

Дођох да се мало боље упознамо. Зна те ли ви ко сам ја?(одговор ученика).

Не чујем вас! Поновите још једном! Ја сам Линија Правица а зову ме још и Лењирица. То је из простог разлога што ме без лењира математичари нацртати не могу. Компликована нисам много, захтевам само прецизност и стрпљење строго!

Скромности мојој краја нема, била уска или широка, неизбежна сам тема.

Испрекидана или изломљена у вештим сам рукама, а онај ко са мном уме ни на каквим не може бити мукама .

Гђица Кривица: Јаооо, доста више хвалисавице једна! Од тебе ока склопити не могу! Као да би деца само о теби слушала довека!

Занимљиву причу вам могу понудити и ја, Гђица Кривица назамењива Линијица(церека се Правица).

Децо, да ли би сте ви желели нешто чути и о мени?

Е, па овако.... На своје положаје трошити речи нећу, отворене или затворене свим уметницима и њиховим композицијама неизмерну доносим срећу! Таласаста, спирална или полукружна- ликовна решења дарујем нужна.

Линија Правица: Време је да прекинеш мало. Ја, на пример у музичкој култури незамењиву улогу имам и линијски систем за писање нота ученицима оберучке даривам!

Гђица Кривица: Ха, ха, ха...

Џабе твојих система када без мог виолинског кључа никаквог музицирања нема!

Линија Правица: Ма шта ти мени ту ово-оно!

Математика је зато цела моја да нацртам правоугаоник, троугао, квадрат, све је то способност моја. Па кад се томе дода коцка, квадар и пирамида, теби једино преостаје да поцрвениш од стида!

Гђица Кривица: Ја да се постидим шансе нема, јер су круг, ваљак, купа и лопта вечите другарице моје без икаквих проблема!

Чују се кораци, улази госпођа Композиција, Линија Правица и гђица Кривица заједно.

Долази госпођа Композиција. Станите мало! Кад већ говорите о композицији ево и мене! Видим, свађа вам увелико тече кроз вене.

Разлога томе нема, улоге су ваше битне обе, а још кад се у простору правилно распоредите могућности ваше премашују свако очекивање наше!

У то име, децо, дајте један аплауз па да тиме ових линија разрешимо хаос!

-Разговор о тексту

Какве линије видиш на свом длану?

Када све користиш линију? Чиме све можеш нацртати линију?(графитном оловком, тушем, дрвеним бојицама, воштаним бојама, фломастерима...)

Линија настаје када повучемо оловком по папиру.

Показујемо сви руком у ваздуху, онда на клупи, затим на леђима свога друга(другарице).

Деца цртају у свескама неколико кривих и неколико правих линија, отворених и затворених.

Затим се играју са вијачама и Лимбоденс.

По повратку у учионицу цртају себе како прескачу вијачу и цртају фломастерима криву линију.

Правим линијама се приказује игра Лимбоденс.

Сви узимају по један рам направљен од стиропора и охо лепком *ће* притискивати по ободу рама и тиме ће добијати затворене криве линије. Затим рамове осликавају и објашњавају какве све линије уочавају.

Евалуација наставног дана: Ученици добију папире у облику круга. Они који су задовољни данашњим даном, боје га жутом бојом, мање задовољни-зеленом бојом, а незадовољни-црвеном бојом. Потом га стављају на хамер и пребројавају колико има којих кругова.

Поступци проверавања и вредновања: Праћење, посматрање, практична вежба, естетско процењивање, самовредновање.